Αλέξανδρος Παπακωνσταντίνου

μικρογραφία
μικρογραφία|"Marathon Runners II"
μικρογραφία

Ο Αλέξανδρος Παπακωνσταντίνου (γενν. Νέο Φάληρο τον Ιούνιο του 1952) είναι Έλληνας σύγχρονος ζωγράφος.

Σπούδασε ζωγραφική και Ιστορία της Τέχνης στην Αθήνα (Pierce College 1970-73) και στη Ρώμη (Istituto Restauro 1975-78). Το έργο του καλλιτέχνη αποτελείται από δύο ενότητες, τα ημιπαραστατικά και τα αφαιρετικά γεωμετρικά,                                                                                                                 
Η ζωγραφική του είναι ημιπαραστατική, αλλά με ιδιαίτερη έμφαση σε επιλεγμένα ρεαλιστικά στοιχεία και με ιδιαίτερο σεβασμό στην λεπτομέρεια. Επίσης καθοριστικός στα έργα του είναι ο ρόλος του φόντου, που τις περισσότερες φορές συμπρωταγωνιστεί με τα κυρίως θέματά του.

Για το έργο του έχουν γράψει ο Ακαδημαϊκός Χρύσανθος Χρήστου, (Κατάλογος Γκαλερί Sellini,1998 και Κατάλογος Α΄Αναδρομικής Έκθεσης στην Δημ. Πινακοθήκη Θεσσαλονίκης,1999),  Ο Καθηγητής του Πανεπιστημίου Ιστορικός της Τέχνης, Γιάννης Κολοκοτρώνης (Περιοδικό "περί ού" Φεβρουάριος 2024) η Ιστορικός της Τέχνης και Τεχνοκριτικός Ντόρα Ηλιοπούλου Ρογκάν, (Πρόσκληση Ζυγού,1994- Κατάλογος "Τα Δυσυπόστατα", Γκαλερί της Έρσης,1996),  η Καθηγήτρια του Πανεπιστημίου και Τεχνοκριτκός Αθηνά Σχινά, (Κατάλογος "Εαρινή Συμφωνία", Γκαλερί Ζυγός, 2004), η Ιστορικός της Τέχνης  Ελένη Καπλάνη-Κοκκίνη, (Κατάλογος Δημοτικής Πινακοθήκης Θεσσαλονίκης,1999)  οι Δημοσιογράφοι Τεχνοκριτικοί, Ηλιάνα Μόρτογλου, (Ριζοσπάστης, 22.04.98), Ηρώ Μαυροϊδη, (Αυγή, 22.05.94)  Δημήτρης Χαρίτος, (ΑΝΤΙ , Καλοκάιρι΄94), Αλεξάνδρα Κοροξενίδου  (Περιοδικό ARTMAGAZIN, Καλοκαίρι '94),  η Ιστορικός της Τέχνης Ήρα - Παρακευή  Παπαποστόλου (ART 22, 2018)  κ.ά,.
μικρογραφία
Θεωρείται ο θεμελιωτής της «Μεταφυσικής Ημιπαραστατικής Γραφής». Ο Ακαδημαϊκός και Καθηγητής Φιλοσοφίας της Αισθητικής Ίων Διαμαντόπουλος, σε σχετικό πόνημά του για τον καλλιτέχνη, τον χαρακτηριζει «Τον Μεγάλο Άγνωστο» της Νεοελληνικής Ζωγραφικής. Ομοίως, ο Άγγλος Ακαδημαϊκός και καθηγητής του Πανεπιστημίου του Σέφηλντ, Άλαν Άντριου Μοράν, σε ανάλογη μελέτη του για το ζωγράφο, τον θεωρεί ως τον κατ' εξοχήν μεταφυσικό σύγχρονο ζωγράφο"Η Μεταφυσική στη Ζωγραφική του Αλέξανδρου Παπακωνσταντίνου", του Dr. Alan Andrew Moran του Πανεπ. Sheffield, Κατάλογος της Γκαλερί της Έρσης, Άνοιξη 1996-Χορηγός ΕΜΠΟΡΙΚΗ ΤΡΑΠΕΖΑ. Η ιστορικός της Τέχνης και τεχνοκριτικός Δρ. Ντόρα Ηλιοπούλου Ρογκάν υπογράφει επίσης σχετική μελέτη για τον καλλιτέχνη, με τον τίτλο «Αλέξανδρος Παπακωνσταντινου - Ο Μεταφυσικός». Ανάλογη είναι και η τοποθέτηση του Ακαδημαϊκού - Ομότιμου Καθηγητή του Πανεπιστημίου Αθηνών - Χρύσανθου Χρήστου, σε πόνημά του για το ζωγράφο"Η Ζωγραφική του Αλέξανδρου Παπακωνσταντίνου", του Ακαδημαϊκού Χρύσανθου Χρήστου, Εισαγωγικό Κείμενο από τον Κατάλογο της Αίθουσας Τέχνης Sellini, 1998, Χορηγός ΓΕΝΙΚΗ ΤΡΑΠΕΖΑ.
Έχει στο ενεργητικό του δεκαεπτά Ατομικές Εκθέσεις στην Ελλάδα και στο εξωτερικό και πάνω από εκατό Ομαδικές, (Ελλάδα και εξωτερικό) όπου έχει συνεκθέσει με τα μεγαλύτερα ονόματα του χώρου.

Ο δε Καθηγητής Γιάννης Κολοκοτρώνης, τον κατατάσσει σαν τον πλέον avantgarde σύγχρονο Έλληνα εικαστικό , χαρακτηρισμός που του αποδίδεται επίσης και απο την Ιταλίδα Ιστορικό Τέχνης και Curator, Giullia Tassi (Δελτίο Τύπου 19ης Διεθνούς Έκθεσης Τεχνών Βενετίας- Φεβρουάριος 2024).

Έργα του υπάρχουν στην Πινακοθήκη του Δήμου Αθηναίων, στη Δημοτική Πινακοθήκη Θεσσαλονίκης,  στην Δημοτική Πινακοθήκη Πατρών, στην Πινακοθήκη «Αλέκος Κοντόπουλος» (Λαμία), στην Πινακοθήκη Κυκλάδων, στο Μουσείο Μαραθωνίου Δρόμου,στην Πινακοθήκη Γ. Βογιατζόγλου, καθώς και σε άλλες Πινακοθήκες της Ελλάδας, στη Συλλογή της Εμπορικής Τράπεζας, στη Συλλογή της Γενικής Τράπεζας  και σε μεγάλες ιδιωτικές συλλογές της Ελλάδας και του εξωτερικού.

Αφιερωμένος στην μελέτη διαφόρων ζωγραφικών τεχνοτροπιών, μετά απο σχεδόν ενδεκαετή έρευνα, αποτελεί τον πρώτο εικαστικό δημιουργό που στα τέλη του 2021 καθιέρωσε το «πάντρεμα» της κλασσικής αναλογικής ζωγραφικής με αυτήν της ψηφιακής επεξεργασίας, προσδίδοντας άλλη διάσταση στην σύγχρονη ψηφιακή δημιουργία, γεγονός που τον έκανε να διακριθεί στην 19η Fair της Βενετίας σαν ένας από τους πιο avant garde εικαστικούς του κόσμου. 

Ήδη απο τα τέλη του 2022, τόσο στην Ευρώπη όσο και στην Αμερική, έχει καταφέρει να εδραιώσει τον όρο «τροπισμός» στη ζωγραφική, προσδίδοντας καινούργιες εκφραστικές δυνατότητες σε αυτήν.                                                                                                                                                  Πρόσφτατα, το 2023 πρωτοστάτησε στην δημιουργία του Διεθνούς Μαραθωνίου Κέντρου Εικαστικών Τεχνών (www.imvac.gr) με τη συνεργασία εικαστικών διεθνούς βεληνεκούς, όπως ο Πέτρος Ζουμπουλάκης, ο Βαγγέλης Ρήνας, ο Μανόλης Χάρος, η Αγγέλικα Κοροβέση, ο Νίκος Στρατάκις, η Αθηνά Λατινοπούλου, ο Στάθης Βατανίδης κ.ά.
Ζει και εργάζεται από το 2000 στην περιοχή του Μαραθώνα.

 Πηγές 
 Μαυροειδή, Ηρώ. «Αλέξανδρος Παπακωνσταντίνου - Στον Κόσμο της Σιωπής με Συντροφιά τη Ζωγραφική», άρθρο στην εφημερίδα «Κυριακάτικη Αυγή», 22 Μαΐου 1994.
 Διαμαντόπουλος, Ίων. «Αλέξανδρος Παπακωνσταντίνου: Ο Κοσμοκαλόγερος της Νεοελληνικής Ζωγραφικής», περιοδικό «Σπίτι και Ποιότητα Ζωής», διπλό τεύχος Ιανουαρίου-Φεβρουαρίου 1995.
 Ηλιοπούλου Ρογκάν, Ντόρα. «Τα Δισυπόστατα του Αλέξανδρου Παπακωνσταντίνου», περιοδικό «Gallery Guide», Καλοκαίρι 1996.
 «Η Τέχνη Θέλει Πειθαρχία», συνέντευξη του καλλιτέχνη στην εφημερίδα «Η Βραδυνή», 9 Απριλίου 1998.
 «Λεξικό Ελλήνων Καλλιτεχνών» (Γ' τόμος), Εκδόσεις Μέλισσα, 2000.
 Κατάλογος Δημοτικής Πινακοθήκης Θεσσαλονίκης, Έκδοση Alpha Τηλεόραση, 1999.
 Art Magazine (Αριθμ. Τεύχους 24 - 1996)
 Παπακωνσταντίνου, Αλέξανδρος. «Η Ποιητική Εκδοχή της Ζωγραφικής», Περιοδικό «Living», τευχ. 102, Ιούνιος 1999.
 Παπακωνσταντίνου, Αλέξανδρος. «Νέες Εκφραστικές Αξίες», άρθρο στην εφημερίδα «Ριζοσπάστης», 22 Απριλίου 1998.
 Περιοδικό "περί ου" https://www.periou.gr/giannis-kolokotronis-oi-tropismoi-tou-alexandrou-papakonstantinou/

Αναφορές

Κατηγορία:Έλληνες ζωγράφοι του 20ού αιώνα
__ΕΥΡΕΤΗΡΙΟ__